Хорхе Каррера Андраде
Предметът и неговата сянка

Превод от испански: Александър Муратов, Атанас Далчев, 1968

chitanka.info

Архитектура вярна на всемира,

реалност от мечтата по-могъща.

Абстракцията изведнъж умира,

стига само да се понамръщя.

Нещата. Или пък живота, ако щете.

Присъствие е цялата вселена.

И сянката, съединена със предмета,

същността му може би променя?

Очиствайте света — това е ключа, хора —

на мисълта от привиденията сурови.

И нека натъкми окото своя кораб

за открития нови.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.